Piektdien naftas cena turpināja pieaugt, un Ziemeļjūras naftas marka Brent testēja 60 dolāru atzīmi, reaģējot uz ziņām, ka naftas kompānijas samazina tēriņus un dolāra vērtība samazinājusies, raksta MarketWatch.
ASV vieglās jēlnaftas WTI cena marta piegādēm pakāpās par 1,46% līdz 51,94 dolāriem par barelu, bet Brent cena aprīļa piegādēm palielinājās par 1,6% līdz 60,27 dolāriem par barelu.
Iepriekšējā tirdzniecības sesijas laikā abu marku naftas cena pieauga par 4-5%. Tādējādi naftas cena ir augusi 8 no 11 pēdējām tirdzniecības sesijām.
Naftas cenas kāpumu atbalsta jaunākie dati par tēriņu pieaugumu un naftas kompāniju lēmumu samazināt darba vietas.
Naftas uzņēmumu paziņojumi šajā gadā liecina, ka kompānijas, kas veido 49% no kopējā naftas un gāzes budžeta šogad plāno tērēt par 16% mazāk izpētei un ražošanai, liecina Barclays aplēses.